b'\n_START_ARTICLE_\nJohan Adolf Lindstr\xc3\xb6m\n_START_PARAGRAPH_\nJohan Adolf Lindstr\xc3\xb6m (11. kes\xc3\xa4kuuta 1819 Kauvatsa \xe2\x80\x93 29. joulukuuta 1874 Vampula) oli suomalainen pappi, joka tunnettiin my\xc3\xb6s kielen- ja historiantutkijana._NEWLINE_Lindstr\xc3\xb6min vanhemmat olivat turkulainen maalari Erik Lindstr\xc3\xb6m ja Anna Magdalena Ollenqvist. Perhe asui aluksi Kauvatsan S\xc3\xa4\xc3\xa4kskoskella, miss\xc3\xa4 Lindstr\xc3\xb6min \xc3\xa4idinis\xc3\xa4 Johan Ollenqvist toimi sahan kirjanpit\xc3\xa4j\xc3\xa4n\xc3\xa4, mutta pian he muuttivat Turkuun. Lindstr\xc3\xb6m k\xc3\xa4vi Turun triviaalikoulua ja lukiota ja p\xc3\xa4\xc3\xa4si ylioppilaaksi Helsingiss\xc3\xa4 1844. Lindstr\xc3\xb6m vihittiin papiksi 1849._NEWLINE_Lindstr\xc3\xb6m oli Turun tytt\xc3\xb6alkeiskoulun vt. opettajana 1846\xe2\x80\x931848. Sen j\xc3\xa4lkeen h\xc3\xa4n toimi pappina H\xc3\xa4meenlinnassa, Vanajassa, Somerolla, Lopella, Kokem\xc3\xa4ell\xc3\xa4, Tenholassa, Huittisissa, Kuorevedell\xc3\xa4 ja V\xc3\xa4h\xc3\xa4ss\xc3\xa4kyr\xc3\xb6ss\xc3\xa4. H\xc3\xa4n sai varapastorin arvon 1860. Viimeksi Lindstr\xc3\xb6m oli kappalaisena Vampulassa 1864-1874._NEWLINE_Lindstr\xc3\xb6m tutki vapaa-aikoinaan suomen kielt\xc3\xa4 sek\xc3\xa4 suomensukuisten kansojen historiaa. Monia h\xc3\xa4nen kirjoituksiaan julkaistiin Suomi-aikakauslehdess\xc3\xa4 1850- ja 1860-luvuilla.'